stanford-oval/wikipedia huggingface dataset:
บรูโน ซามมาร์ติโน
ประวัติ

Bruno Sammartino เป็นนักมวยปล้ำที่โลดแล่นอยู่ในวงการในช่วงปี 1959-1987 ในยุคทองของเขานั้น เขาถูกเรียกว่า นักมวยปล้ำที่ยิ่งใหญ่ที่สุดของโลก และเป็นแชมป์ขวัญใจมหาชนในยุคที่มวยปล้ำยังไม่เข้าสู่การเอนเตอร์เทรนเนอร์นัก เขาขายตัวเองด้วยคาแรคเตอร์จอมพลัง นักสู้ผู้กล้าแกร่งจนเป็นขวัญใจของคนมากมาย รวมทั้ง Arnold Schwarzenegger ที่มีเขาเป็นต้นแบบในวัยเด็ก
"แค่ได้ยินชื่อของเขา มันก็เหมือนมีซุปเปอร์แมนจริงๆ บนโลก เขาสร้างสิ่งมหัศจรรย์เอาไว้มากมาย และ มีความเป็นนักสู้ ใครๆ ก็อยากเป็นเขา"
เขาเป็นนักมวยปล้ำที่สร้างสถิติยิ่งใหญ่ที่สุดอย่างการครองแชมป์โลกของ WWE หรือ WWWF ในตอนนั้นถึง 8 ปี รวมการครองแชมป์ทั้ง 2083 วันในสมัยเดียว กลายเป็นสถิติสูงสุดที่ไม่มีผู้ใดเทียบเคียง ท่ามกลางการเผชิญหน้ากับคู่ต่อสู้มากมาย อย่าง Harley Race, Larry Zbyszko, André the Giant, Hulk Hogan และแน่นอนศัตรูตัวฉกาจของเขาอย่าง Gorilla Monsoon
กระนั้นเองเขาเป็นไม้เบื่อไม้เมากับสมาคม WWE เนื่องจากเหตุผลว่า WWE ให้ค่า Gorilla Monsoon ศัตรูที่ไม่ถูกกันของเขาในชีวิตจริงมากกว่า มีคำกล่าวว่า เขาไม่พอใจระบบต่างๆ ของสมาคมรวมทั้งการมีอีโก้ที่ค่อนข้างสูง (ก็ครองแชมป์ 8 ปีกว่ามันต้องมีการเมืองหลังฉากอยู่แล้ว เพราะมีข่าวว่า แกแทบไม่ยอมเสียแชมป์ให้ใครเลยด้วยซ้ำ แต่ก็พอเข้าใจได้ว่า ตอนนั้นแกดังจริง) ทำให้เขาออกจากสมาคมไปชนิดว่า ไม่มีใครอยากจะพูดถึงเขาและเหมือนว่า เขาจะไม่มีญาติดีกับสมาคมได้เลย
กระทั่งในปี 2013 ทุกอย่างก็คลี่คลายลงฟ้าหลังฝนย่อมสดใสเสมอ เมื่อ Triple H ลูกเขยของ Vince McMahon ได้เข้าไปเจรจากับเขาถึงการเข้าสู่หอเกียรติยศของสมาคม ซึ่งการเจรจาเป็นไปได้ด้วยดี และจบลงด้วยการที่นักมวยปล้ำผู้ยิ่งใหญ่ที่สุดของวงการเข้าสู่หอเกียรติยศของสมาคมที่เขาไม่ยุ่งเกี่ยวเลยนับยี่สิบกว่าปี
นักมวยปล้ำผู้สร้างสถิติ ผู้สร้างความบันเทิงอันยิ่งใหญ่ให้แฟนๆ การเป็นฮีโร่ของเด็กๆ หลายคน เขาคือคนคนนั้น
เขายังกลับมาร่วมงานกับสมาคมทั้งการออก DVD เกี่ยวกับตัวเขา ฟิกเกอร์เมื่อครั้งเขายังหนุ่มออกวางขายและขายดีมาก รวมทั้งการมีรูปปั้นทองแดงตั้งไว้ในสมาคมเพื่อระลึกถึงเช่นเดียวกับ André the Giant
เขาเสียชีวิตด้วย 82 ปี เมื่อวันที่ 18 เมษายน 2018 ด้วยโรคหัวใจที่รักษามานานกว่าสองเดือนจนต้องผ่าตัดช่วยชีวิต แต่ก็ได้เพียงเท่านั้น
ผลงานแชมป์และรางวัลความสำเร็จต่างๆ

George Tragos/Lou Thesz Professional Wrestling Hall of Fame
Class of 2019
International Professional Wrestling Hall of Fame
Class of 2021
International Sports Hall of Fame
Class of 2013
Keystone State Wrestling Alliance
KSWA Hall of Fame (Class of 2012)
Maple Leaf Wrestling
NWA United States Heavyweight Championship (Toronto version) (1 time)
NWA International Tag Team Championship (Toronto version) (1 time) – with Whipper Billy Watson
NWA Hollywood
Los Angeles Battle Royal (1972)
Pro Wrestling Illustrated
Inspirational Wrestler of the Year (1976)
Match of the Year (1972) Battle royal
Match of the Year (1975) vs. Spiros Arion
Match of the Year (1976) vs. Stan Hansen
Match of the Year (1977) vs. Superstar Billy Graham
Match of the Year (1980) vs. Larry Zbyszko at Showdown at Shea
Stanley Weston Award (1981)
Wrestler of the Year (1974)
Ranked No. 200 of the top 500 singles wrestlers of the "PWI Years" in 2003
Professional Wrestling Hall of Fame and Museum
Class of 2002
World Wide Wrestling Alliance
Hall of Fame (Class of 2008)
World Wide Wrestling Federation/WWE
WWWF World Heavyweight Championship (2 times)
WWWF United States Tag Team Championship (1 time) – with Spiros Arion
WWWF International Tag Team Championship (2 times) – with The Battman (1, unrecognized) and Dominic DeNucci (1)
WWE Hall of Fame (Class of 2013)
WWE Bronze Statue (2014)
World Wrestling Association (Indianapolis)
WWA World Tag Team Championship (1 time) – with Dick the Bruiser
World Wrestling Council
WWC North American Heavyweight Championship (1 time)
Wrestling Observer Newsletter
Feud of the Year (1980) vs. Larry Zbyszko
Wrestling Observer Newsletter Hall of Fame (Class of 1996)
แหล่งข้อมูลอื่น

บรูโน ซามมาร์ติโน ที่ WWE.com
Bruno Sammartino Interview เก็บถาวร 2015-02-21 ที่ เวย์แบ็กแมชชีน
Bruno Sammartino ที่อินเทอร์เน็ตมูวีเดตาเบส
ในตอนครองแชมป์ WWWF World Heavyweight Championship
เอส โคล่า

| --- | --- |
ประเภท: โคล่า
ผู้ผลิต: เสริมสุข
ประเทศต้นกำเนิด: ประเทศไทย
เปิดตัว: พ.ศ. 2555; 13 ปีที่แล้ว (2555)
เว็บไซต์: www.sermsukplc.com
เอส โคล่า (อังกฤษ: Est Cola) เป็นเครื่องดื่มโคล่าในประเทศไทย ซึ่งผลิตและจัดจำหน่ายโดยบริษัท เสริมสุข จำกัด (มหาชน) ทดแทนเป๊ปซี่ที่แยกออกมาผลิตเองเป็นเอกเทศ และเปิดตัวสินค้าอย่างเป็นทางการตั้งแต่วันที่ 2 พฤศจิกายน พ.ศ. 2555
ประวัติ

แต่เดิม บมจ.เสริมสุข เป็นผู้ได้รับสิทธิในการผลิตและจัดจำหน่ายเครื่องดื่มโคลา ภายใต้เครื่องหมายการค้าเป๊ปซี่ในประเทศไทย จากเป๊ปซีโค อินค์. สหรัฐอเมริกา โดยก่อตั้งโรงงานขนาดย่อมแห่งแรก ขึ้นบนเนื้อที่ราว 4 ไร่ บริเวณริมถนนสีลม และเริ่มการจัดจำหน่ายเป็นครั้งแรก ในเวลาเช้าของวันที่ 18 มีนาคม พ.ศ. 2496 ทว่าหลังจากดำเนินธุรกิจร่วมกันมาเป็นเวลาถึง 59 ปี ในที่สุดเมื่อวันที่ 31 มีนาคม พ.ศ. 2555 บริษัทแม่เป๊ปซีโค อินค์. ก็ยุติการต่อสัญญาร่วมทุน, เช่าลิขสิทธิ์การผลิตและจัดจำหน่ายเป๊ปซีกับ บมจ.เสริมสุข เป็นผลให้สัญญาดังกล่าวสิ้นสุดลงในวันที่ 31 ตุลาคม พ.ศ. 2555 โดยเป๊ปซีโค อินค์. จัดตั้งบริษัท เป๊ปซี-โคล่า (ไทย) เทรดดิง จำกัด ขึ้นเพื่อดำเนินธุรกิจการผลิตและจัดจำหน่าย เครื่องดื่มเป๊ปซี่ในประเทศไทยอย่างต่อเนื่อง ตั้งแต่ 1 พฤศจิกายน พ.ศ. 2555
ดังนั้น บมจ.เสริมสุข จึงเปลี่ยนไปใช้ชื่อเครื่องหมายการค้าใหม่ว่า เอส (est) โดยใช้สูตรการผลิตที่คิดค้นขึ้นใหม่ พร้อมกับปรับปรุงอัตลักษณ์ใหม่ทั้งหมด โดยมีพิธีเปิดตัวสินค้า และเริ่มต้นการจัดจำหน่ายอย่างเป็นทางการ เมื่อวันศุกร์ที่ 2 พฤศจิกายน พ.ศ. 2555 โดยจัดประเภทสินค้าเป็น 4 รูปแบบหลักคือ ขวดแก้ว (ขนาด 250 มิลลิลิตร และ 12 ออนซ์), ขวดพลาสติก (ขนาด 455, 480 มิลลิลิตร และ 1 ลิตร), กระป๋อง (ขนาด 325 มิลลิลิตร) และ ตู้กดเครื่องดื่ม (Post Mix) พร้อมกันนั้น ยังเปิดเผยผู้นำเสนอสินค้า (Presenters) ชุดใหม่จำนวน 3 คนประกอบด้วย สุกฤษฎิ์ วิเศษแก้ว (บี้), ภาคิน คำวิลัยศักดิ์ (โตโน่) และ พิรัชต์ นิธิไพศาลกุล (ไมค์)
ผลิตภัณฑ์ > เอส โคล่า

เอส โคล่า
เอส โคล่าไม่มีน้ำตาล [เริ่มวางจำหน่ายในปี พ.ศ. 2556]
ผลิตภัณฑ์ > เอสเพลย์

สตรอเบอร์รี่, ส้ม, เลมอนไลม์ (Est Clear) และ ครีมโซดา [เริ่มวางจำหน่ายในปี พ.ศ. 2556]
ลิ้นจี่แพร์ [เริ่มวางจำหน่ายในปี พ.ศ. 2558]
เกรปเบอร์รี่ [เริ่มวางจำหน่ายในปี พ.ศ. 2559]
ฮาวายเอี้ยน พั้นช์ [เริ่มวางจำหน่ายในปี พ.ศ. 2560]
แมงโก้บิงชู และ เมลอนบิงชู [เริ่มวางจำหน่ายในปี พ.ศ. 2561]
พิงค์บอมบ์ และ กามิกาเซ่ [เริ่มวางจำหน่ายในปี พ.ศ. 2562]
ซอลตี้ ลิ้นจี่ และ เยลลี่เชค [เริ่มวางจำหน่ายในปี พ.ศ. 2564]
โคโคแมนซี่ [จำหน่ายในช่วง Squid Game 2]
ดูเพิ่ม

เป๊ปซี่
แหล่งข้อมูลอื่น

เอส โคล่า ที่เฟซบุ๊ก
วัดโพธินิมิตรสถิตมหาสีมาราม

| วัดโพธินิมิตรสถิตมหาสีมาราม |
| --- | --- |
วัดโพธินิมิตรสถิตมหาสีมาราม

ชื่อสามัญ: วัดโพธินิมิตร วัดโพธิตลาดพลู
ที่ตั้ง: เลขที่ 96 ซอยเทอดไท 19 ถนนเทอดไท แขวงบางยี่เรือ เขตธนบุรี กรุงเทพมหานคร 10600
ประเภท: พระอารามหลวงชั้นตรี ชนิดสามัญ
นิกาย: มหานิกาย
 สถานีย่อยพระพุทธศาสนา
วัดโพธินิมิตรสถิตมหาสีมาราม เป็นพระอารามหลวงชั้นตรี ชนิดสามัญ ในแขวงบางยี่เรือ เขตธนบุรี กรุงเทพมหานคร
ที่ดินของวัดในอดีตเป็นกรรมสิทธิ์ของนายโพ กับนางมิ ซึ่งเป็นบิดามารดาของสมเด็จพระวันรัต (แดง สีลวฑฺฒโน) วัดสุทัศนเทพวรารามราชวรมหาวิหาร เมื่อบิดามารดาถึงแก่กรรม สมเด็จพระวันรัตได้อุทิศที่ดินสร้างวัดเพื่ออุทิศส่วนกุศลแก่บิดามารดา เป็นพุทธบูชา ธรรมบูชา สังฆบูชา และศรัทธาแน่วแน่ว่าจะไม่กลับไปครองชีวิตฆราวาสอีก วัดได้รับพระราชทานวิสุงคามสีมาในสมัยรัชกาลที่ 5 เมื่อวันที่ 12 มีนาคม พ.ศ. 2417 มีเขตวิสุงคามสีมา กว้าง 7  วา ยาว 10 วา และพระราชทานนามว่า วัดโพธินิมิตร ชาวบ้านนิยมเรียกกันว่า วัดโพธิตลาดพลู ได้ประกอบพิธีผูกมหาสีมา  เมื่อวันที่ 30 ตุลาคม พ.ศ. 2433 ถือเป็นวัดเดียว และวัดแรกในคณะสงฆ์ไทย (มหานิกาย) ที่มีเขตกำหนดทำสังฆกรรมเป็นมหาสีมา
สิ่งสำคัญในวัดได้แก่ พระอุโบสถ ภายในมีพระพุทธรูปหล่อลงรักปิดทองปางปางมารวิชัย เป็นพระประธานอยู่ในพระอุโบสถ มีพระมหาเจดีย์ พลับพลารับเสด็จรัชกาลที่ 5 หอระฆัง ศาลาการเปรียญ ศาลาอเนกวนิช เป็นศาลาตรีมุข และศาลาท่าน้ำ
สถานีโพธิ์นิมิตรอยู่ใกล้ซอยวัดโพธินิมิตรสถิตมหาสีมาราม
พระอุโบสถ
พระประธานในพระอุโบสถ
พระเจดีย์
รูปเหมือนสมเด็จพระวันรัต (แดง สีลวฑฺฒโน)
สถานที่บรรจุอัฐิธาตุและอังคารธาตุอดีตเจ้าอาวาส
พลับพลารับเสด็จรัชกาลที่ 5
ภัยพิบัติฮิลส์โบโร

| --- | --- |
สนามกีฬาฮิลส์โบโรภัยพิบัติฮิลส์โบโร (เชฟฟีลด์)
ชื่อภาษาอังกฤษ: Hillsborough disaster
วันที่: 15 เมษายน 1989; 35 ปีก่อน (1989-04-15)
เวลา: 14:00–16:10 น. เวลามาตรฐานกรีนิช
สถานที่: สนามกีฬาฮิลส์โบโร
ที่ตั้ง: เชฟฟีลด์ เซาท์ยอร์กเชอร์ ประเทศอังกฤษ
พิกัด: 53°24′41″N 1°30′06″W﻿ / ﻿53.4115°N 1.5016°W﻿ / 53.4115; -1.5016
ประเภท: เบียดกันจนเสียชีวิต
สาเหตุ: ความแออัดในล็อกยืนกลาง (ล็อกที่ 3 และ 4)
เสียชีวิต: 97 คน (94 คน เมื่อ 15 เมษายน ค.ศ. 1989)
บาดเจ็บไม่ถึงตาย: 766 คน
ภัยพิบัติฮิลส์โบโร หรือ โศกนาฏกรรมฮิลส์โบโร (อังกฤษ: Hillsborough disaster) เป็นอุบัติเหตุเบียดกันจนเสียชีวิต เกิดขึ้นเมื่อวันที่ 15 เมษายน ค.ศ. 1989 เป็นวันที่การแข่งขันรอบรองชนะเลิศของเอฟเอคัพระหว่างลิเวอร์พูลกับน็อตติงแฮมฟอเรสต์ต้องตัดสินชะตาเพื่อหาผู้ชนะเข้าสู่รอบชิงชนะเลิศกับเอฟเวอร์ตัน สนามที่ใช้เป็นสนามแข่งคือ สนามฮิลส์โบโร ของเชฟฟิลด์เวนส์เดย์
เหตุการณ์

ก่อนการแข่งขันนัดนี้ มีการกำหนดอัฒจันทร์สำหรับกองเชียร์ทั้งสองทีมและถูกทักท้วงโดยลิเวอร์พูลมาก่อนหน้าแล้วเนื่องจากทีมลิเวอร์พูลซึ่งมีแฟนบอลมากกว่าแต่ได้ฝั่งที่นั่งที่จุคนได้น้อยกว่าคือ เลปปิงส์ เลน เอนด์ ทีจุได้ 14,600 ที่ แต่ทีมน็อตติงแฮม ฟอเรสต์ทีมที่เล็กกว่าแต่ได้อัฒจรรย์ฝั่งที่จุคนมากกว่าที่ฝั่งด้านตะวันออกหรือ สเปียน ค็อป ที่จุ 21,000 ที่ และเป็นความผิดพลาดแรกของฝ่ายจัดการแข่งขันก่อนที่เหตุการณ์เศร้าสลดจะตามมา การแข่งขันมีกำหนดการณ์คือเวลา 15.00 น. และมีการประกาศให้แฟนบอลควรเข้าสนามก่อนเวลา 14.45 น. แฟนบอลของน็อตติงแฮมฟอเรสต์เข้าสู่สนามไม่ยากนักเพราะจำนวนที่น้อย แต่แฟนบอลลิเวอร์พูลที่ประสบปัญหาการจราจรและการตรวจตราอย่างเข้มงวด รวมทั้งรู้อยู่แล้วว่าตั๋วที่มีจำกัดกับความต้องการชมของแฟนบอลที่มีมากกว่าทำให้มากระจุกอยู่ที่ทางเข้าที่มี 3 ทางและมีช่องเช็คตั๋วแบบเก่าที่ใช้การหมุนอยู่ 7 ตัว
และยิ่งใกล้เวลาแข่งแฟนบอลยิ่งกังวลใจและอยากจะเข้าไปชมเกมส์ในสนามอย่างรวดเร็วทำให้ทางเข้าที่ค่อนข้างแคบถูกผลักดันจากแฟน ๆ ข้างหลัง ในขณะที่แฟนบอลบางคนก็ไม่มีตั๋วชมเกมทำให้ถูกกัก แฟนบอลข้างหลังก็ผลักดันและเมื่อคนคุมเห็นฝูงชนที่แออัดก็เลยเปิดประตูทางเข้าประตู C ที่ไม่มีช่องเช็คตั๋วทำให้กองทัพแฟนบอลแห่กันเข้าไปช่องทางนั้นอย่างมากมาย ประกอบกับการแข่งขันเริ่มไปแล้ว เสียงกองเชียร์ในสนามโห่ยิ่งเพิ่มแรงผลักดันถาโถมเข้าไป และทางเข้า ประตู C ที่นำไปสู่ล็อกผู้ชมที่ 3 และ 4 ในสนามที่รองรับผู้ชมได้เพียง 1,600 คน แต่การถาโถมแบบไม่มีทิศทางเพราะไม่ได้ผ่านช่องเช็คตั๋ว ทำให้แฟนบอลกว่า 3,000 คนเข้าไปอัดกันในล็อกที่นั่ง 3 และ 4 และเนื่องจากในสมัยนั้นแต่ละล็อกจะมีรั้วกั้นเพื่อป้องกันบรรดาฮูลิแกนส์หรืออันธพาลลูกหนังที่ก่อเรื่องในสมัยนั้น แฟนบอลที่แห่แหนเข้าไปจากข้างหลังก็อัดแฟนบอลที่อยู่ข้างหน้าจนติดรั้ว และเมื่อเริ่มการแข่งขันมา 4 นาที ปีเตอร์ เบียร์ดสลีย์ ก็ซัดลูกข้ามคานทำให้เรียกเสียงเชียร์จากแฟน ๆ ในสนามแต่กลับเป็นการเร่งเร้าให้กองเชียร์นอกสนามทะลักเข้ามาในสนาม แฟนบอลถูกอัดจนหายใจไม่ออกมีบ้างที่ปีนกำแพงหนีออกมาได้ การแข่งขันที่เริ่มไปเพียง 6 นาทีตำรวจก็ให้สัญญาณหยุดการแข่งขัน ในเวลา 15.06 น. และต่างเข้าไปช่วยแฟนบอลที่โชคร้าย แต่โศกนาฏกรรมที่เลวร้ายที่สุดในสนามฟุตบอลก็เกิดขึ้นเพียงเพราะความผิดพลาดในการจัดการตั้งแต่แบ่งที่นั่ง การดูแลการเข้าสนามและการช่วยเหลือเมื่อเกิดเหตุการณ์
ในที่สุดมีผู้เสียชีวิตทั้งหมด 95 ราย และอีกหนึ่งรายเสียชีวิตที่โรงพยาบาล รวมทั้งสิ้น 96 ราย ซึ่งล้วนแต่เป็นแฟนของลิเวอร์พูล
หนึ่งในสาเหตุที่ทำให้เกิดอุบัติเหตุครั้งนี้ ว่ากันว่าเป็นเพราะความสะเพร่าของเจ้าหน้าที่ตำรวจที่อนุญาตให้แฟนลิเวอร์พูลกว่า 2,000 คน แออัดเข้าไปในอัฒจรรย์ฝั่ง เลปปิงส์ เลน เอนด์ ในช่วงก่อนที่จะเริ่มเกมไม่กี่นาที แถมยังปล่อยให้เข้าไปในชั้นที่มีแฟนบอลแออัดกันแน่นอยู่แล้ว แทนที่จะเป็นฝั่งที่มีแฟนบอลเบาบางกว่า ทำให้แฟนบอลที่อยู่ด้านหน้าโดนอัดติดกับรั้วเหล็ก ซึ่งรั้วเหล็กดังกล่าวกลายเป็นสิ่งที่คร่าชีวิตผู้คนไปอย่างไม่น่าเชื่อ ผู้ที่เห็นเหตุการณ์บางรายกล่าวว่า แฟนบอลที่โดนอัดมาติดรั้วหลายรายเริ่มมีอาการตัวเขียวหน้าเขียว ขณะที่ผู้เสียชีวิตบางรายสิ้นใจเพราะขาดอากาศหายใจขณะทียังยืนอยู่
ผลสืบเนื่อง

หลังเหตุการณ์นี้ทำให้การเข้าชมฟุตบอลในสนามของลีกสูงสุดของอังกฤษต้องเป็นเปลี่ยนอัฒจรรย์แบบยืนเป็นแบบมีที่นั่งทั้งหมดและให้รื้อรั้วเหล็กออก ซึ่งถือว่าเป็นการเปลี่ยนแปลงที่สำคัญสำหรับฟุตบอลยุคใหม่ในอังกฤษ
ในปี ค.ศ. 2012 ได้มีการสอบสวนเหตุการณ์นี้ใหม่อีกครั้ง พบว่าในรายงานเหตุการณ์ในครั้งนั้นที่เชื่อว่ามีความครอบคลุมและสมบูรณ์พร้อมแล้ว พบว่ามีหลายจุดในรายงานฉบับดังกล่าวที่ไม่ตรงกับความเป็นจริง และหลายประเด็นก็ไม่ถูกพูดถึง อย่างไรก็ตามสิ่งหนึ่งที่ถือเป็นแง่บวกของรายงานฉบับดังกล่าว คือ การที่ทำให้มีการออกกฎให้ทุกสนามใน 2 ดิวิชั่นของอังกฤษ ปรับอัฒจรรย์เป็นที่นั่งทั้งหมดภายในปี ค.ศ. 2014
ในปี ค.ศ. 2014 ในสัปดาห์ที่ 2 และ 3 ของเดือนเมษายน ซึ่งเป็นวาระครบ 25 ปีของอุบัติเหตุครั้งนี้ ก่อนการเตะฟุตบอลทุกระดับในอังกฤษไม่ว่าจะเป็นรายการพรีเมียร์ลีกหรือเอฟเอคัพ จะมีการยืนไว้อาลัยเป็นเวลา 6 นาที และจะเริ่มเกมในนาทีที่ 7 เนื่องจากเวลาที่เกิดเหตุซึ่งเป็นเวลาที่เจ้าหน้าที่ตำรวจได้เป่านกหวีดให้ยุติการแข่งขันคือเวลา 15.06 น. ก็คือ หลังจากที่เกมเอฟเอเคัพในครั้งนั้นเริ่มไปได้ 6 นาทีแล้วนั่นเอง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Hillsborough disaster
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ  เช็กเกีย 
สนามฮิลส์โบโรในปัจจุบัน
ป้ายอนุสรณ์ที่จารึกชื่อและอายุผู้เสียชีวิต
จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดนครพนม กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองนครพนม (เฉพาะตำบลในเมือง ตำบลหนองแสง ตำบลอาจสามารถ ตำบลนาราชควาย ตำบลหนองญาติ ตำบลท่าค้อ และตำบลขามเฒ่า), อำเภอบ้านแพง, อำเภอท่าอุเทน, อำเภอศรีสงคราม, อำเภอนาหว้า, อำเภอโพนสวรรค์ และกิ่งอำเภอนาทม
| ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> % | ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> ± |
| --- | --- | --- | --- | --- | --- |
|  | ชาติไทย  | ทนง ศิริปรีชาพงษ์ (5)✔ | 56,804 |  |  |
|  | ชาติพัฒนา (พ.ศ. 2535)   | มานะ คูสกุล (1) | 41,797 |  |  |
|  | ความหวังใหม่  | ประสงค์ บูรณ์พงศ์ (7)* | 34,015 |  |  |
|  | พลังธรรม  | ศุภชัย โพธิ์สุ (9) | 22,916 |  |  |
|  | ชาติพัฒนา (พ.ศ. 2535)   | มงคล บุพศิริ (2)✔ | 13,534 |  |  |
|  | ประชาธิปัตย์   | ประพนธ์ พนมอุปถัมป์ (3) | 7,953 |  |  |
|  | เอกภาพ   | ภูมินทร์ วรรณวงศ์ (11) | 6,779 |  |  |
|  | ประชาธิปัตย์   | สมชัย เฮืองพานตา (4) | 5,371 |  |  |
|  | พลังธรรม  | ธงทิพย์ แห่สถิตย์ (10) | 4,905 |  |  |
|  | ชาติไทย  | วินัย ออประเสริฐศักดิ์ (6) | 2,168 |  |  |
|  | ความหวังใหม่  | สมบูรณ์ สุขเสริม (8) | 1,906 |  |  |
|  | เอกภาพ   | อรพรรณ ไขแสง (12) | 336 |  |  |
|  | เสรีธรรม (พ.ศ. 2535)   | ทิน พรหมราช (18) | 287 |  |  |
|  | เสรีธรรม (พ.ศ. 2535)   | ประสาน เอมรัฐ (17) | 280 |  |  |
|  | กิจสังคม  | อาภรณ์ ขันเขตต์ (13) | 128 |  |  |
|  | พลังประชาชน (พ.ศ. 2535) | สมจิตร์ วรราช (15) | 82 |  |  |
|  | พลังประชาชน (พ.ศ. 2535) | เอี่ยม ราชพันธ์ (16) | 77 |  |  |
|  | กิจสังคม  | วิษณุ ลุนาวัน (14) | 65 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ชาติไทย  ได้ที่นั่งจาก ความหวังใหม่ 
: ชาติพัฒนา (พ.ศ. 2535)   ได้ที่นั่งจาก ราษฎร (พ.ศ. 2529)
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอเมืองนครพนม (เฉพาะตำบลกุรุคุ ตำบลบ้านผึ้ง ตำบลนาทราย ตำบลคำเตย ตำบลดงขวาง และตำบลบ้านกลาง), อำเภอนาแก, อำเภอธาตุพนม, อำเภอปลาปาก และอำเภอเรณูนคร
| ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> % | ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> ± |
| --- | --- | --- | --- | --- | --- |
|  | ความหวังใหม่  | ไพจิต ศรีวรขาน (5)* | 51,957 |  |  |
|  | ความหวังใหม่  | อรรถสิทธิ์ ทรัพยสิทธิ์ (6)* | 46,367 |  |  |
|  | เอกภาพ   | สุมาลี พูลศิริกุล (3) | 31,888 |  |  |
|  | เสรีธรรม (พ.ศ. 2535)   | ไขแสง สุกใส (9)✔ | 28,014 |  |  |
|  | พลังธรรม  | จ่าสิบเอก พร้อมพันธ์ กุลภา (1) | 13,198 |  |  |
|  | พลังธรรม  | ศรีสุข แสนยอดคำ (2) | 12,353 |  |  |
|  | เอกภาพ   | กิตติ ยอดมงคล (4) | 3,293 |  |  |
|  | เสรีธรรม (พ.ศ. 2535)   | ศิริชัย ป.ณ. นครพนม (10) | 1,016 |  |  |
|  | กิจสังคม  | นิตยา แก้วมณีชัย (7) | 746 |  |  |
|  | กิจสังคม  | สมรชัย พ่อชมภู (8) | 678 |  |  |
|  | ชาติไทย  | ประสิทธิ์ วงศ์มาลาสิทธิ์ (11) | 426 |  |  |
|  | ชาติไทย  | อภิสิทธิ์ ปุณโกวิทย์ (12) | 173 |  |  |
|  | พลังประชาชน (พ.ศ. 2535) | ยอด โพธิ์ตะนัง (13) | 151 |  |  |
|  | พลังประชาชน (พ.ศ. 2535) | พยงค์ พงษ์พวงเพชร (14) | 147 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ความหวังใหม่  รักษาที่นั่ง
: ความหวังใหม่  รักษาที่นั่ง
ดูเพิ่ม

จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
วัดแจ้งแสงอรุณ (อำเภอเมืองสกลนคร)

| วัดแจ้งแสงอรุณ |
| --- | --- |

ชื่อสามัญ: วัดแจ้งแสงอรุณ, วัดแจ้ง
ที่ตั้ง: ตำบลธาตุเชิงชุม อำเภอเมืองสกลนคร จังหวัดสกลนคร
ประเภท: พระอารามหลวงชั้นตรีชนิดสามัญ
นิกาย: มหานิกาย
 สถานีย่อยพระพุทธศาสนา
วัดแจ้งแสงอรุณ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลธาตุเชิงชุม อำเภอเมืองสกลนคร จังหวัดสกลนคร  ที่ดินตั้ววัดมีเนื้อที่ 6 ไร่ 3 งาน 52 ตารางวา ปัจจุบันมีพระครูศรีปริยัตยาลังการ (สุวรรณ อาจารสุโภ) เป็นเจ้าอาวาส
วัดแจ้งแสงอรุณ หรือชาวบ้านเรียกว่า วัดแจ้ง เพราะตั้งอยู่ใกล้เมืองมีอากาศโปร่ง เป็นที่โล่ง ตั้งเมื่อ พ.ศ. 2422 โดยพระยาประจันตประเทศธานี (โง่นคำ พรหมสาขา ณ สกลนคร) เป็นผู้สร้าง  สมัยที่ท่านดำรงตำแหน่งเจ้าเมืองสกลนคร (คนที่ 3) ได้รับพระราชทานวิสุงคามสีมาเมื่อวันที่ 11 พฤศจิกายน พ.ศ. 2520 การศึกษามีโรงเรียนพระปริยัติธรรม  แผนกธรรม เปิดสอนเมื่อ พ.ศ. 2529 และโรงเรียนพระปริยัติธรรม แผนกบาลี เปิดสอน เมื่อ พ.ศ. 2530 เดิมที่ดินวัดมีเนื้อที่มากกว่านี้ โดยมีเนื้อที่ 8 ไร่ 3 งาน 52 ตารางวา ภายหลังได้แบ่งที่ดินทางทิศตะวันตกสร้างถนน วัดจึงเหลือพื้นที่ 6 ไร่เศษ ได้รับฐานะเป็นพระอารามหลวงชั้นตรีชนิดสามัญตั้งแต่วันที่ 13 เมษายน พ.ศ. 2545
รายนามเจ้าอาวาส

| ลำดับ | นาม | ดำรงตำแหน่ง  (พ> ศ.) |
| --- | --- | --- |
| 1. | พระครูสี | 2422 |
| 2. | พระอธิการกาสินธิ์ ติณฺณปงฺโก | 2492–2504 |
| 3. | พระมหาสนธิ์ สุปญฺโญ | 2504–2508 |
| 4. | พระเทพสิทธิโสภณ (สุรสีห์ กิตฺติโสภโณ) | 2508–2553 |
| รักษาการ | พระสิริพัฒนาภรณ์ (วินัย สจฺจวํโส) | 2553–2557 |
| 5. | พระพิศาลวชิราภรณ์ (สุวรรณ อาจารสุโภ) | 2557–2565 |
| 6. | พระวชิรกิจจาทร (มีชัย ชินปุตฺโต) | 2566-ปัจจุบัน |
พระเจ้าสีหหนุ

พระเจ้าสีหหนุ เป็นพระราชาแห่งแคว้นสักกะ พระองค์เป็นพระราชบิดาของพระเจ้าสุทโธทนะ และเป็นพระอัยกาของพระโคตมพุทธเจ้า
พระราชวงศ์

พระองค์เป็นพระราชโอรสของพระเจ้าชยเสนะและเป็นพระอนุชาของพระนางยโสธร ได้อภิเษกสมรสกับพระนางกัญจนา ซึ่งเป็นพระราชธิดาของพระเจ้าเทวทหะ พระนางกัญจนาและพระเจ้าสีหหนุ ได้มีพระราชโอรสธิดา 6 พระองค์ ดังนี้
พระเจ้าสุทโธทนะ
เจ้าอมิโตทนะ
เจ้าโธโตทนะ
เจ้าสุกโกทนะ
เจ้าสุกโขทนะ
พระนางอมิตา
ในฐานะที่พระเจ้าสุทโธทนะเป็นเจ้าชาย ท่านมีพระปรีชาสามารถในการใช้ดาบและอาวุธในการสู้รบ พระเจ้าสีหหนุก็ได้รู้สึกโสมนัสอย่างมาก และให้เจ้าชายสุทโธทนะครองบัลลังก์ต่อจากพระองค์ และพระองค์ก็ทรงอนุญาตให้พระราชโอรสอภิเษกสมรสกับพระนางสิริมหามายาและพระนางปชาบดีโคตมีแห่งโกลิยวงศ์
วัดไพรสณฑ์ศักดาราม

| วัดไพรสณฑ์ศักดาราม |
| --- | --- |

ชื่อสามัญ: วัดไพรสณฑ์ศักดาราม, วัดป่า, วัดอรัญญาวสี, วัดป่าหล่มสัก
ที่ตั้ง: ตำบลหล่มสัก อำเภอหล่มสัก จังหวัดเพชรบูรณ์
ประเภท: พระอารามหลวงชั้นตรีชนิดสามัญ
นิกาย: มหานิกาย
เจ้าอาวาส: พระปริยัติพัชราภรณ์ (สุพจน์ ปญฺญาธโร)
 สถานีย่อยพระพุทธศาสนา
วัดไพรสณฑ์ศักดาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลหล่มสัก อำเภอหล่มสัก จังหวัดเพชรบูรณ์ มีที่ดินตั้งวัด เนื้อที่ 12 ไร่ 3 งาน 35 ตารางวา มีที่สงฆ์ 1 แปลง เนื้อที่ 1 ไร่ 1 งาน 93 ตารางวา ปัจจุบันมีพระปริยัติพัชราภรณ์ (สุพจน์ ปญฺญาธโร) ดำรงตำแหน่งเจ้าอาวาส
วัดไพรสณฑ์ศักดาราม เดิมชื่อ วัดป่า สร้างวัดเมื่อ พ.ศ. 2382 โดยพระสุริยวงศาชนสงครามภักดีวิริยกรมพาหะ (คง) เจ้าเมืองหล่มสัก เป็นวัดคู่เมืองเพราะเป็นสถานที่ประกอบพิธีถือน้ำพิพัฒน์สัตยา ต่อมาได้เปลี่ยนชื่อเป็น วัดอรัญญาวสี เมื่อ พ.ศ. 2484 ได้เรียกชื่อใหม่ว่า วัดป่าหล่มสัก หลังจากเปลี่ยนมาเป็นจังหวัดเพชรบูรณ์แล้ว จึงเปลี่ยนเป็นชื่อ "วัดไพรสณฑ์ศักดาราม" เมื่อ พ.ศ. 2495 วัดได้รับพระราชทานวิสุงคามสีมาเมื่อ พ.ศ. 2505 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาวันที่ 20 เมษายน พ.ศ. 2508 ภายหลังได้รับการบูรณปฏิสังขรณ์เสนาสนะ และถาวรวัตถุต่าง ๆ มาตามลำดับ ได้รับการสถาปนาเป็นพระอารามหลวงชั้นตรีชนิดสามัญ นับตั้งแต่วันที่ 31 สิงหาคม พ.ศ. 2522
ในวัดมีพระอุโบสถหลังเก่า มีลายปูนปั้นที่หัวเสา มีคันทวยแกะไม้สวยงาม
รายนามเจ้าอาวาส

พระครูหลักคำบุญเพ็ง
พระครูหลักคำภู่
พระครูโคตร
พระอาจารย์กวย
พระสำเร็จคัมภีระ
พระสำเร็จบุญเฮือง
พระสำเร็จบุญมา
พระอาจารย์วัง
พระอาจารย์ม้า
พระอธิการวัน
หลวงพ่อนาเหนือ
หลวงพ่อชาบรรทม (กวย)
พระครูกา
พระอาจารย์ถั่ว ฐิติปญฺโญ
พระปลัดแดง
เจ้าอธิการบัง ชวนปญฺโญ
พระอธิการบุญ
พระมหาไพบูลย์ ชินปญฺโญ ป.ธ.5
พระวีรญาณมุนี (ไพฑูรย์ อคฺคธมฺโม ป.ธ.3 น.ธ.เอก)
พระปริยัติพัชราภรณ์ (สุพจน์ ปญฺญาธโร)  พ.ศ. 2552–
วัดไตรธรรมาราม

| วัดไตรธรรมาราม |
| --- | --- |


ชื่อสามัญ: วัดไตรธรรมาราม, วัดสามหม้าย, วัดตรีศรัทธาวาส
ที่ตั้ง: ตำบลตลาด อำเภอเมืองสุราษฎร์ธานี จังหวัดสุราษฎร์ธานี
ประเภท: พระอารามหลวงชั้นตรีชนิดสามัญ
นิกาย: มหานิกาย
เจ้าอาวาส: พระพรหมวชิรเมธาจารย์ (พงศ์สรร อสิญาโณ ป.ธ.9)
 สถานีย่อยพระพุทธศาสนา
วัดไตรธรรมาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลตลาด อำเภอเมืองสุราษฎร์ธานี จังหวัดสุราษฎร์ธานี ที่ดินตั้งวัดมีเนื้อที่ดิน 6 ไร่ 2 งาน
วัดไตรธรรมาราม ประมาณว่าสร้างในราว พ.ศ. 2376 โดยแม่หม้าย 3 คน คือ แม่ทิม แม่ฉิม และแม่ทรัพย์  ได้ร่วมกันสร้างวัดนี้ขึ้น และได้ชื่อว่า วัดสามหม้าย ต่อมาเมื่อสร้างอุโบสถเครื่องไม้ จึงขอวิสุงคามครั้งแรถ ในปี พ.ศ. 2445 ต่อมาอุโบสถทรุดโทรม จึงได้สร้างอุโบสถใหม่ (อุโบสถปัจจุบัน) ขนาดใหญ่กว่าเดิม และได้ขอพระราชทานวิสุงคามสีมา เมื่อ พ.ศ. 2505  ในปีที่สร้างอุโบสถเครื่องไม้ ได้เปลี่ยนชื่อเป็น วัดตรีศรัทธาวาส เป็นนสมัยพระปลัดสุทธิ์เป็นเจ้าอาวาส แต่ สมเด็จพระมหาสมณเจ้า กรมพระยาวชิรญาณวโรรส โปรดให้เรียก "วัดสามหม้าย" ตามเดิม ถึงยุคส่งเสริมวัฒนธรรม ตามนโยบายจอมพล ป. พิบูลสงคราม ปี พ.ศ. 2486 สมัยพระเทพรัตนกวี (ก. ธมฺมวร) แต่ครั้งยังเป็นพระครูวัตตจารีศีลสุนทร จึงเปลี่ยนชื่อวัดมาเป็น "วัดไตรธรรมาราม" ใช้จนปัจจุบัน วัดไตรธรรมาราม ได้ยกฐานะขึ้นเป็นพระอารามหลวงเมื่อวันที่ 31 พฤษภาคม พ.ศ. 2521
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2502 เป็นอาคารคอนกรึตเสริมเหล็ก กุฏิสงฆ์ จำนวน 12 หลัง เป็นอาคารไม้ 3 หลัง ครึ่งตึกครึ่งไม้ 7 หลัง และตึก 2 หลัง ศาลาการเปรียญ เป็นอาคารคอนกรีตเสริมเหล็กทรงปั้นหยา ศาลาอเนอกประสงค์ กว้าง 15 เมตร ยาว 32 เมตร สร้างเมื่อ พ.ศ. 2498 เป็นอาคารครึ่งตึกครึ่งไม้ หอประชุมสงฆ์ และหอระฆัง ปูชนียวัตถุ มีพระพุทธรูป ปางมารวิชัย ขนาดหน้าตักกว้าง 33 นิ้ว 1 องค์ พระพุทธรูปปางตรัสรู้ ขนาดหน้าตักกว้าง 3 วา 2 ศอก สูง 4 วา ศอก 8 นิ้ว ภายในบรรจุพระบรมสารีริกธาตุ ประดิษฐานใต้ต้นพระศรีมหาโพธิ์ นามว่า พระโพธิพุทธคยานุสรณ์
รายนามเจ้าอาวาส

พระเทพรัตนกวี (เกตุ ธมฺมวโร)
พระเทพสิทธินายก (ข้อง เกสโร ป.ธ.6)
พระพรหมวชิรเมธาจารย์ (พงศ์สรร อสิญาโณ ป.ธ.9)